Ootame lapsi koos vanematega igal laupäeval kell 12-13.30 perehommikule.
Võtke pere ja sõbrad kaasa ning tulge raamatuseiklustest osa saama! Igal laupäevasel perehommikul on oma teema. Jutustame ja kuulame põnevaid lugusid ning peame aru tähtsate ja huvitavate asjade üle. Saame tuttavaks kirjanike ja illustraatoritega ning tutvume nende uute raamatutega. Mängime tähe-, sõna- ja riimimänge, meisterdame ja joonistame. Jagame lapsevanematele teadmisi laste lugema suunamisest ja aitame valida eakohaseid raamatuid.
|Osavõtutasu||2 €|
|Perepilet (kuni neli liiget)||5 €|
|Alla 3-aastane laps||Tasuta|
Tähelepanu! Detsembrikuus perehommikuid ei toimu, kohtume taas uuel aastal.
11.01.2020 Tähe- ja sõnamängud
Sel laupäeval ootame pööningule 4-7 aastaseid mudilasi, et üheskoos tähtedega mängida. Muutume ise tähtedeks, proovime sõnu kokku veerida, mängime tähekorvpalli ja meisterdame.